
                  Република Србија
МИНИСТАРСТВО ИНФОРМИСАЊА
         И ТЕЛЕКОМУНИКАЦИЈА


ИЗВЕШТАЈ  О СПРОВЕДЕНИМ ЈАВНИМ КОНСУЛТАЦИЈАМА О ПОТРЕБНИМ МЕДИЈСКИМ САДРЖАЈИМА КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА


Министарство информисања и телекомуникација је на основу члана 28. став 4. Закона о јавном информисању и медијима („Службени гласник РС”, брoj 92/23 и 51/25), Правилника о спровођењу анализе о потребним медијским садржајима („Службени гласник РС”, број 76/24) и Одлуке о спровођењу јавних консултација о потребним медијским садржајима Број: 003875776 2026 13460 003 005 000 001 од 25. августа 2026. године спровело јавне консултације о потребним медијским садржајима којима се остварује јавни интерес у области јавног информисања и припремило Извештај о спроведеним јавним консултацијама о потребним медијским садржајима којима се остварује јавни интерес у области јавног информисања.
Јавне консултације су трајале у периоду од l. септем6pa до 2. окто6pa 2026. године. Министарство информисања и телекомуникација позвало је учеснике јавних консултација да доставе предлоге о потребним медијским садржајима у писаном облику, путем електронске поште на адресу javnekonsultacije@mit.gov.rs или пoштом на адресу Министарства информисања и телекомуникација, на обрасцу прописаном Правилником о спровођењу анализе о потребним медијским садржајима доступном на линку: https://mit.gov.rs/vest/22468/odluku-o-sprovodjenju-javnih-konsultacija-o-potrebnim-medijskim-sadrzajima-.php. На овај начин заинтересованој стручној и широј јавности омогућено је да достави предлоге који могу бити узети у разматрање приликом израде анализе о потребним медијским садржајима.
У току јавних консултација Министарству је достављен један предлог о потребним медијским садржајима којима се остварује јавни интерес. У предлогу је наведен недостајући медијски садржај усмерен на унапређење информисаности грађана о безбедности саобраћаја, превенцији саобраћајних незгода и смањењу броја страдалих у саобраћају.
Достављени предлог биће узет у разматрање приликом израде анализе о потребним медијским садржајима, заједно са другим релевантним подацима и материјалима, у циљу што прецизнијег идентификовања недостајућих медијских садржаја којима се остварује јавни интерес у области јавног информисања. 
Имајући у виду да је током периода трајања јавних консултација достављен један предлог, Министарство информисања и телекомуникација указује на значај активнијег учешћа грађана, стручне јавности, медијских посленика и других заинтересованих субјеката у поступцима јавних консултација. Укључивањем ширег круга учесника обезбеђује се потпуније сагледавање потреба и интересовања јавности, што доприноси квалитетнијем утврђивању недостајућих медијских садржаја и ефикаснијем остваривању јавног интереса у области јавног информисања. 
У Београду, 09.10.2026. године

